rejauldu/bengali-wikipedia huggingface dataset:
জোর করে ভালোবাসা হয় না হচ্ছে ২০১৩ সালে মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন এবং তুষার কথাচিত্রের ব্যানারে প্রযোজনা করেছেন আব্দুল মাবুদ কাওসার। এতে প্রধান চরিত্রে অভিনয় করেছেন শাকিব খান, সাহারা ও আয়েশা সালমা মুক্তি। এছাড়াও মিশা সওদাগর, সাদেক বাচ্চু, আলীরাজসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। এটি শাকিব খান অভিনীত প্রথম ডিজিটাল চলচ্চিত্র।  গল্পসূত্র অবসরপ্রাপ্ত মেজর মনসুর আলী খানের একমাত্র ছেলে সানিয়াত রবি সূর্য (শাকিব খান) আর অবসরপ্রাপ্ত পুলিশ কমিশনার আশরাফ চৌধুরীর মেয়ে কাজল। দুজন দুজনকে ভালোবাসে। দুই পরিবারে জানাজানি হলে তারাও মেনে নেয় এই ভালোবাসা। ধুমধাম করে বিয়ের সানাই বাজে। কিন্তু বিয়ের আসরে অতর্কিত হামলা চালায় একদল সন্ত্রাসী।  অভিনয়  শাকিব খান - সানিয়াত আহমেদ রবি / সূর্য  সাহারা - কাজল  আয়েশা সালমা মুক্তি  শাহিদ খান  মিশা সওদাগর - উসমান  সাদেক বাচ্চু - আসলাম  আলীরাজ  রেহানা জলি  গুলশান আরা পপি  নাসরিন  ববি  জ্যাকি  সুব্রত  কাবিলা  আফজাল শরীফ  মুক্তি ২০১৩ সালের ১ ফেব্রুয়ারি ঢাকাসহ সারা দেশের প্রায় ৪৭টি প্রেক্ষাগৃহে মুক্তি পায়।  তথ্যসূত্র  বহিঃসংযোগ  বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
ফিল্মফেয়ার পুরস্কার বাংলা হল বাংলার শৈল্পিক ও চলচ্চিত্রের শ্রেষ্ঠত্বকে সম্মান জানাতে টাইমস গ্রুপ কর্তৃক প্রদত্ত বার্ষিক ফিল্মফেয়ার পুরস্কারের বাংলা বিভাগ। ১৯৬৪ সালে এই পুরস্কার তেলেগু, তামিল, বাংলা এবং মারাঠি ভাষায় সম্প্রসারিত হয়। তবে অজানা কারণে ১৯৮৫ সালের পর বাংলা বিভাগের কার্যক্রম বন্ধ হয়ে যায়। প্রায় তিন দশক ধরে বন্ধ থাকার পর, ২০১৪ সালের ২৯শে মার্চ ফিল্মফেয়ার পুরস্কার পূর্ব হিসাবে বাংলা, অসমীয়া এবং ওড়িয়া চলচ্চিত্রের জন্য পুরস্কারের প্রথম কিস্তি একত্রে অনুষ্ঠিত হয়েছিল।  ৩টি চলচ্চিত্র শিল্পের মধ্যে অসম প্রতিনিধিত্ব ও গুরুত্বের কারণে ২০১৫ ও ২০১৬ সালে পরপর দুই বছর এই পুরস্কার বিতরণী অনুষ্ঠান বন্ধ করে দেয়া হয়। এটি আবার ফিল্মফেয়ার পুরস্কার বাংলা হিসাবে ২০১৭ সাল থেকে শুরু হয়েছিল এবং এটি কেবল বাংলা চলচ্চিত্র শিল্পকে দেওয়া হয়।   ইতিহাস  ২০১৪ সালের ৮ই মার্চ, কলকাতায় অনুষ্ঠিত একটি সংবাদ সম্মেলনে ওয়ার্ল্ডওয়াইড মিডিয়া গ্রুপ ঘোষণা করে যে এই অঞ্চলের সেরা সিনেমাটিক শৈল্পিক প্রতিভাদের সম্মান জানাতে পূর্ব ভারতে ফিল্মফেয়ার অ্যাওয়ার্ড "ফিল্মফেয়ার অ্যাওয়ার্ডস ইস্ট" নামে আত্মপ্রকাশ করছে। উদ্বোধনী কিস্তিতে, ঘোষণা করা হয়েছিল যে ২৯ শে মার্চ ২০১৪ সালে কলকাতার সায়েন্স সিটি অডিটোরিয়ামে ২৯ টি বিভাগে পুরস্কার প্রদান করা হবে। বাংলা ছবির জন্য ২১টি এবং ওড়িয়া ও অসমীয়া ছবির জন্য চারটি করে ট্রফি দেওয়া হবে। ওড়িয়া এবং অসমীয়া উভয় চলচ্চিত্রের জন্য চারটি বিভাগ ছিল সেরা চলচ্চিত্র, সেরা পরিচালক, সেরা অভিনেতা এবং সেরা অভিনেত্রী। বাংলা চলচ্চিত্রের ১০২টি এন্ট্রি থেকে বিজয়ীদের নির্বাচন করা হয়েছিল, ওড়িয়া এবং অসমীয়া চলচ্চিত্র থেকে যথাক্রমে ৩৬ এবং ১৪ টি এন্ট্রি থেকে। ২০১৫ ও ২০১৬ সালে এই পুরস্কার বিতরণী অনুষ্ঠান অনুষ্ঠিত হয়নি। ২০১৭ সাল থেকে এই পুরস্কারটি শুধুমাত্র বাংলা চলচ্চিত্র শিল্পকে দেওয়া হয় এবং ২০২০ সাল থেকে এই পুরস্কারটির নাম পরিবর্তন করে "ফিল্মফেয়ার অ্যাওয়ার্ডস বাংলা" রাখা হয়।   জনপ্রিয় পুরস্কার   সেরা চলচ্চিত্র  সেরা পরিচালক  সেরা অভিনেতা  সেরা অভিনেত্রী  সেরা পার্শ্ব অভিনেতা  সেরা পার্শ্ব অভিনেত্রী  সেরা নবাগত অভিনেতা  সেরা নবাগত অভিনেত্রী  সেরা নবাগত পরিচালক  সেরা সঙ্গীত পরিচালক  সেরা গীতিকার  সেরা পুরুষ নেপথ্য কণ্ঠশিল্পী  শ্রেষ্ঠ নারী নেপথ্য কণ্ঠশিল্পী   সমালোচকদের পুরস্কার   সেরা চলচ্চিত্র (সমালোচক)  সেরা অভিনেতা (সমালোচক)  সেরা অভিনেত্রী (সমালোচক)   কারিগরি পুরস্কার   সেরা গল্প  সেরা চিত্রনাট্য  সেরা সংলাপ  সেরা শিল্প নির্দেশনা  সেরা আবহ সঙ্গীত  সেরা চিত্রগ্রাহক  সেরা সম্পাদনা  সেরা শব্দ পরিচালনা  সেরা পোশাক নকশা   বিশেষ পুরস্কার   বর্তমান বিশেষ পুরস্কার   আজীবন সম্মাননা   অনুষ্ঠান    ২০১৪-২০১৮    ১ম ফিল্মফেয়ার অ্যাওয়ার্ডস ইস্ট - ২০১৪  দ্বিতীয় ফিল্মফেয়ার অ্যাওয়ার্ডস ইস্ট - ২০১৭  তৃতীয় ফিল্মফেয়ার অ্যাওয়ার্ডস ইস্ট - ২০১৮   ২০২১-বর্তমান    ৪র্থ ফিল্মফেয়ার পুরস্কার বাংলা - ২০২১  ৫ম ফিল্মফেয়ার পুরস্কার বাংলা - ২০২২  ৬ষ্ঠ ফিল্মফেয়ার পুরস্কার বাংলা - ২০২৩  ৭ম ফিল্মফেয়ার পুরস্কার বাংলা - ২০২৪  ৮ম ফিল্মফেয়ার পুরস্কার বাংলা - ২০২৫   আরও দেখুন   ফিল্মফেয়ার  ফিল্মফেয়ার পুরস্কার  বাংলা চলচ্চিত্র শিল্প  ভারতের চলচ্চিত্র   তথ্যসূত্র    বহিঃসংযোগ   ফিল্মফেয়ার পুরস্কার বাংলা ২০২৪  ফিল্মফেয়ার পুরস্কার বাংলা    বিষয়শ্রেণী:ভারতীয় চলচ্চিত্র পুরস্কার বিষয়শ্রেণী:টাইমস গ্রুপের ঘটনাবলী বিষয়শ্রেণী:বাংলা চলচ্চিত্র পুরস্কার বিষয়শ্রেণী:২০১৪-এ পশ্চিমবঙ্গে প্রতিষ্ঠিত বিষয়শ্রেণী:২০১৪-এ প্রবর্তিত পুরস্কার
এলিস কমিশন রিপোর্ট হলো তৎকালীন পাকিস্তান সরকার কর্তৃক ১৯৫২ সালের ২১ ফেব্রুয়ারির ঘটনা তদন্তের গঠিত বিচার বিভাগীয় কমিটি কর্তৃক পেশকৃত প্রতিবেদন। এটি বাংলা ভাষা আন্দোলন সম্পর্কিত একমাত্র সরকারি ভাষ্য। এতে কেবলমাত্র ২১ ফেব্রুয়ারি তারিখের ঘটনার ১৮ মিনিট সময়কালের উপর তদন্ত করে প্রতিবেদন দেয়া হয়।   প্রস্তাবনা ও কমিশন গঠন  ১৯৫২ সালের ২১ ফেব্রুয়ারি তারিখের পর ২২ ফেব্রুয়ারি তারিখেও পুনরায় গুলি চালানো হলে রাজনৈতিক দলগুলোর পক্ষ থেকে তীব্র প্রতিক্রিয়া ব্যক্ত করে এই গুলিবর্ষণের ঘটনার নিরপেক্ষ ও সংশ্লিষ্ট পক্ষের অংশগ্রহণমূলক তদন্ত কমিশন গঠন করে দোষীদের উপযুক্ত বিচার দাবি করা হয়। ফলশ্রুতিতে ১৯৫২ সালের ১৩ মার্চ সরকার একটি ঘোষণা প্রদাণ করে কমিশন গঠনের বিষয়টি নিশ্চিত করেন এবং তাতে বলেন, ‘১৯৫২ সালের ২১ ফেব্রুয়ারি ঢাকায় যে গোলাগুলি হয়, মাননীয় প্রধান বিচারপতি কর্তৃক নির্ধারিত ঢাকা হাইকোর্টের একজন বিচারপতি কর্তৃক তার একটা তদন্ত হওয়া উচিত। এটি নিশ্চিত হওয়ার জন্য যে -  পুলিশের গুলি করা অত্যাবশ্যকীয় ছিল কিনা।  পরিস্থিতির বিবেচনায় পুলিশের শক্তি প্রয়োগ করা যথার্থ ছিল কিনা।’  ঘটনার পরস্পরায় প্রধান বিচারপতি তৎকালীন ঢাকা হাইকোর্টে কর্মরত বিচারপতি টমাস হোবার্ট এলিসকে নিয়ে ১৫ মার্চ ১৯৫২ তারিখে এক সদস্যবিশিষ্ট একটি তদন্ত কমিটি গঠন করে ঘটনাটি তদন্তের দায়িত্বে নিয়োজিত করেন এবং ১৭ মার্চ ১৯৫২ তারিখে সরকার পৃথক এক আদেশের মাধ্যমে বিচারপতি এলিসকে তদন্ত কাজ পরিচালনার নির্দেশ প্রদান করেন।   তদন্ত কার্য ও প্রতিবেদন পেশ   ১৯৫২ সালের ২৭ মে বিচারপতি এলিস রিপোর্টটি পূর্ববাংলা সরকারের চীফ সেক্রেটারি আজিজ আহমদের নিকট পেশ করেন, যা চীফ সেক্রেটারি ৩ জুন ১৯৫২ তারিখে পূর্ববাংলা সরকারের কাছে প্রয়োজনীয় ব্যবস্থা গ্রহণের জন্য প্রেরণ করেন। এলিস কমিশন তার রিপোর্টে বলেন যে, ‘‘২১ ফেব্রুয়ারি পুলিশের পক্ষে ছাত্রদের ওপর গুলি করা অনিবার্য হয়ে পড়েছিল এবং পরিস্থিতির বিবেচনায় শক্তি প্রয়োগ করা যথার্থ ছিল।’’  প্রতিক্রিয়া  এই তদন্ত কমিশনের রিপোর্টটি সে সময়ের রাজনৈতিক ও ছাত্র সংগঠনসমূহ প্রত্যাখ্যান করে এবং এর সীমাবদ্ধতাসমূহ উল্লেখ করে সমসাময়িক পত্র-পত্রিকায় এ রিপোর্টের বিরূপ সমালোচনা করা হয়।   রিপোর্টভিত্তিক প্রকাশনা   এলিস কমিশন রিপোর্ট নিয়ে পরবর্তীকালে স্বল্প পরিসরে কিছু গবেষণা কার্য পরিচালিত হয়। ভাষা আন্দোলনের একমাত্র সরকারি এই ভাষ্যটি বাংলায় অনুবাদ করেছে পড়াশোনাভিত্তিক সংগঠন রিডিং ক্লাব। ২০১৮ সালে তরুণ লেখক ও গবেষক রাশেদ রাহম একুশে ফেব্রুয়ারি ১৯৫২ : ছাত্র হত্যাকাণ্ড, এলিস কমিশন রিপোর্ট শিরোনামে একটি গবেষণা গ্রন্থ প্রকাশ করেছে।   আরও দেখুন   বাংলা ভাষা আন্দোলন।   তথ্যসূত্র    বহিঃসংযোগ   এলিস কমিশন রিপোর্ট  বিষয়শ্রেণী:বাংলা ভাষা আন্দোলন বিষয়শ্রেণী:মানবাধিকার
বোস্টন বাইপাস ইন্ডিপেন্ডেন্টস একটি স্থানীয় রাজনৈতিক দল যা ২০০৬ সালে বোস্টন, লিঙ্কনশায়ার, ইংল্যান্ডে প্রতিষ্ঠিত হয়েছিল। এটি ২০১১ সালে বস্টন ডিস্ট্রিক্ট ইন্ডিপেন্ডেন্টস নামকরণ করা হয়েছিল এবং ২০১২ সালে বিলুপ্ত করা হয়েছিল।  দলটি বিস্তৃত ইস্যুতে প্রচারণা চালায় তবে প্রধানত শহরের জন্য একটি বাইপাসের আরও জোরালো প্রচারের উপর। দলটি ২০০৭ সালের নির্বাচনে বোস্টন বরো কাউন্সিলে সংখ্যাগরিষ্ঠ আসন জিতেছিল এবং ২০১১ সালের নির্বাচন পর্যন্ত কাউন্সিলের নিয়ন্ত্রণ বজায় রেখেছিল, যখন এটি কনজারভেটিভদের কাছে নিয়ন্ত্রণ হারিয়েছিল। ২০১১ সালের নির্বাচনের পরপরই দলটির নাম পরিবর্তন করে বোস্টন ডিস্ট্রিক্ট ইনডিপেনডেন্টস রাখা হয় এবং ডিসেম্বর ২০১২ এ একটি রাজনৈতিক দল হিসেবে নিবন্ধনমুক্ত করা হয়, যার অবশিষ্ট কাউন্সিলররা স্বাধীন হয়ে ওঠে এবং একটি নিবন্ধিত দলের পরিবর্তে একটি রাজনৈতিক দল হিসেবে বসে থাকে।   গঠন  বোস্টন বাইপাস ইন্ডিপেনডেন্ট পার্টি 2006 সালের সেপ্টেম্বরে গঠিত হয়েছিল এবং ডিসেম্বর 2006 সালে নির্বাচন কমিশনে একটি রাজনৈতিক দল হিসাবে আনুষ্ঠানিকভাবে নিবন্ধিত হয়েছিল  বাইপাস ইস্যুটি ইতিমধ্যেই দুটি প্রচারাভিযান গ্রুপ তৈরি করেছে, বোস্টন অ্যান্ড ডিস্ট্রিক্ট বাইপাস প্রেসার গ্রুপ (বিবিপিজি)  এবং বোস্টন বাইপাস অ্যান্ড ইকোনমিক গ্রোথ প্রেসার গ্রুপ (বিবিইজি), এবং বিবিআই এই প্রচারণাকে একটি রাজনৈতিক উপাদান দেওয়ার আশা করেছিল . অতিরিক্তভাবে দলটি শহরের স্থানীয় রাজনীতিকে পুনরুজ্জীবিত করার আশা করেছিল যা বিনা প্রতিদ্বন্দ্বিতায় নির্বাচিত বেশ কয়েকজন কাউন্সিলরদের সাথে স্থবির হয়ে পড়েছিল বলে মনে করা হয়েছিল</ref>{{cite news |last= |first= |date= |title= |url= |work= |location= |access-date=}}</ref>।   বিবিআই গ্রুপ আংশিকভাবে কিডারমিনিস্টার হাসপাতাল ক্যাম্পেইনের সাফল্যের দ্বারা অনুপ্রাণিত হয়েছিল, যেটি 2004 সালে ওয়ায়ার ফরেস্ট ডিস্ট্রিক্ট কাউন্সিলের 16টি আসন জিতেছিল</ref>{{cite news |last= |first= |date= |title= |url= |work= |location= |access-date=}}</ref>।  বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:২০০৬-এ প্রতিষ্ঠিত রাজনৈতিক দল
ক্যাফে ডিজায়ার (ইংরেজি: Cafe Desire - A Tale of Love & Lust) ২০২২ সালের চরকির একটি মৌলিক চলচ্চিত্র। শিবব্রত বর্মনের গল্প অবলম্বনে এটির পরিচালনা করেছেন রবিউল আলম রবি। যৌথভাবে এর চিত্রনাট্য লিখেছেন শিবব্রত বর্মন ও রবিউল আলম রবি। সুমন সরকারের সিনোমাটোগ্রাফি, রাশিদ শরীফ শোয়েবের মিউজিক ও সালেহ সোবহান অনীমের সম্পাদনা করেন।   কাহিনি  সারা শহর অন্ধকার করে প্রতি রাতে অভিসারে বের হয় বিদ্যুৎ অফিসের এক ক্লার্ক; উঠতি ব্যবসায়ী নিজ গাড়িতে ক্লায়েন্টের কাছে পৌঁছে দেয় এক পার্টটাইম এসকর্টকে; এক ট্রাভেল এজেন্ট কৌশলে দেরি করিয়ে দেয় তারই ক্লায়েন্টের ভিসা; গোপনে দৌড় শিখছে এক নারী; বাথটাব সারাই করতে এক কলের মিস্ত্রি ঢুকে পড়ে তারই প্রিয় নায়িকার বাসায়—এসব মানুষ সবাই যুক্ত বাসনার অভিন্ন সুতায়।   অভিনয়শিল্পী    তমা মির্জা - প্রিয়া   ইন্তেখাব দিনার - হায়াত  আজাদ আবুল কালাম - হায়দার  সানজিদা প্রীতি - সোমা আফরিন  খায়রুল বাসার - ফুয়াদ  সোহেল মন্ডল - ইমরুল  শ্যামল মাওলা  সারিকা সাবরিন - সায়রা  ফারহানা হামিদ - নাহার  প্রিয়াম অর্চি  আইশা খান - শিরিন  বায়েজিদ হক জোয়ারদার - শাফায়েত  প্রিয়ন্তী উর্বী  আরমান পারভেজ মুরাদ -  ফারুক   মুক্তি  চলচ্চিত্রটি ২০২২ সালের ২২ শে ডিসেম্বর ওটিটি প্লাটফর্ম চরকিতে মুক্তি দেওয়া হয়।   তথ্যসূত্র    বহিঃসংযোগ      চরকিতে ক্যাফে ডিজায়ার  বিষয়শ্রেণী:২০২২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:চরকির মৌলিক চলচ্চিত্র বিষয়শ্রেণী:বাংলাদেশের ওয়েব চলচ্চিত্র
thumb|রওজা ও তিলগাদিয়া মসজিদ সিদ্ধার্থনগর জেলা উত্তর ভারতের উত্তরপ্রদেশ রাজ্যের ৭৫ টি জেলার একটি। এই জেলার সদর দপ্তর নয়গড় শহরে অবস্থিত। সিদ্ধার্থনগর জেলা বস্তী বিভাগের একটি অংশ।  ভারত সরকারের মতে, ২০০১ সালের জনগণনা তথ্যের ভিত্তিতে জনসংখ্যার বৈচিত্র্য, আর্থ-সামাজিক সূচক ও মৌলিক সুযোগ-সুবিধার সূচকে সিদ্ধার্থনগর জেলা ভারতের অন্যতম মুসলিম কেন্দ্রিক জেলা।http://pib.nic.in/release/release.asp?relid=28770   প্রশাসনিক বিভাগ  সিদ্ধার্থনগর জেলা পাঁচটি তহশিল নিয়ে গঠিত:   নয়গড়   শহরতগড়   বাঁশী   ইতবা এবং   ডোমরিয়াগঞ্জ।   জনসংখ্যার উপাত্ত   ভারতের জনগণনা ২০১১ অনুসারে সিদ্ধার্থনগর জেলার মোট জনসংখ্যা ২,৫৫৯,২৯৭, যা কুয়েতের মোট জনসংখ্যার সমান বা মার্কিন যুক্তরাষ্ট্রের নেভাদা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১৬৪তম জনবহুল জেলা॥ এ জেলার জনসংখ্যার ঘনত্ব প্রতি বর্গকিলোমিটারে ৯৩০ জন বা প্রতি বর্গ মাইলে ২,৪০০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ২৫.১৭%। সিদ্ধার্থনগর জেলার লিঙ্গ অনুপাত প্রতি ১০০০ পুরুষের বিপরীতে ৯৭০ জন মহিলা রয়েছে এবং সাক্ষরতার হার ৬৭.৮১%।  ২০১১ সালে ভারতের জনগণনার সময়ে সিদ্ধার্থনগর জেলার জনসংখ্যার ৯৫.২২% হিন্দি ভাষা এবং ৪.৭৩% উর্দু ভাষাকে তাদের প্রথম ভাষা বলে উল্লেখ্য করেছিল।2011 Census of India, Population By Mother Tongue  সংখ্যালঘু জনসংখ্যা জেলার মোট জনসংখ্যার প্রায় ২৭%। সিদ্ধার্থ নগর একটি "এ" শ্রেণীভূক্ত জেলা; অর্থাৎ এটির আর্থ-সামাজিক ও মৌলিক সুযোগ-সুবিধা জাতীয় গড়ের নিচে  রয়েছে।[ F. No. 3/64/2010-PP-I, GOVERNMENT OF INDIA, MINISTRY OF MINORITY AFFAIRS    ইতিহাস  কিছু বিশেষজ্ঞ মনে করেন যে আধুনিক পিপরাহওয়া-গানওয়ারিয়া প্রাচীন শাক্য রাজ্যের রাজধানী কপিলাবস্তু শহরের অংশ ছিল, পালি ত্রিপিটকের মতো বৌদ্ধ গ্রন্থগুলি অনুযায়ী যেখানে সিদ্ধার্থ গৌতম তার জীবনের প্রথম ২৯ বছর অতিবাহিত করেন। অন্যরা মনে করে যে কপিলাবাস্তুর মূল স্থানটি  উত্তর-পশ্চিমে অবস্থিত, যা বর্তমানে নেপালের কপিলবস্তু জেলার তিলাউড়াকোটে রয়েছে।   ভূগোল  সিদ্ধার্থনগর জেলা ২৭° উত্তর অক্ষাংশ থেকে ২৭°২৮' উত্তর অক্ষাংশ এবং ৮২°৪৫' পূর্ব থেকে ৮৩°১০' পূর্ব দ্রাঘিমাংশের এর মধ্যে অবস্থিত। জেলাটি উত্তরে নেপালের কপিলভাস্তু জেলা এবং উত্তর-পূর্বে রূপান্ডেহি জেলার সাথে সীমাবদ্ধ। এছাড়া এটি উত্তর প্রদেশের অন্যান্য জেলাগুলি দ্বারা বেষ্টিত: পূর্বে মহারাজগঞ্জ, দক্ষিণে বস্তী এবং সন্ত কবীর নগর এবং পশ্চিমে বলরামপুর অবস্থিত। সিদ্ধার্থনগর জেলার আয়তন ২,৭৫২ বর্গ কিলোমিটার।   অর্থনীতি  ২০০৬ সালে পঞ্চায়েতি রাজ মন্ত্রণালয় সিদ্ধার্থনগর জেলাকে ভারতের ৬৪০টি জেলার মধ্যে ২৫০টি অনুন্নত জেলার মধ্যে একটি হিসেবে সনাক্ত করেছে। এটি উত্তরপ্রদেশের ৩৪ টি জেলার মধ্যে একটি যা বর্তমানে অনুন্নত অঞ্চল অনুদান তহবিল কর্মসূচির (বিআরজিএফ) তহবিল গ্রহণ করছে।   শিক্ষা    জওহর নবোদয় বিদ্যালয়   বিশ্ববিদ্যালয়    সিদ্ধার্থ বিশ্ববিদ্যালয় - উত্তরপ্রদেশের সিদ্ধার্থনগর কপিলওয়াস্তুর একটি রাজ্য বিশ্ববিদ্যালয়।   উল্লেখযোগ্য ব্যক্তিত্ব  জেলার উল্লেখযোগ্য ব্যক্তিদের মধ্যে রয়েছে:   জগদম্বিকা পাল - ইউপি সরকারের প্রাক্তন মুখ্যমন্ত্রী এবং দোমরিয়াগঞ্জ (লোকসভা কেন্দ্র) এর বর্তমান সংসদ সদস্য।   মাতা প্রসাদ পান্ডে - ইউপি বিধানসভার প্রাক্তন স্পিকার; ইতবের (বিধানসভা কেন্দ্র) এমএলএ;   সতীশচন্দ্র দ্বিবেদী - রাজ্যের প্রতিমন্ত্রী (ইন্ডিপেন্ডেন্ট চার্জ); ইতবার (বিধানসভা কেন্দ্র) এমএলএ;   শ্যাম ধানী - এমএলএ (কপিলভাস্তু)।   তথ্যসূত্র    বহিঃসংযোগ      বিষয়শ্রেণী:উত্তরপ্রদেশের জেলা বিষয়শ্রেণী:সিদ্ধার্থনগর জেলা
thumb| লেডিবুরাইট (ledeburite) হল অস্টেনাইট এবং সিমেন্টাইটের ইউটেকটিক মিশ্রণ। এতে ৪.৩% কার্বন থাকে এবং ২০৬৫ ডিগ্রী ফারেনহাইট তাপমাত্রায় সৃষ্টি হয়।Introduction to Physical Metallurgy by Sidney H.Avner, Publisher- Tata McGraw-Hill Publishing Company Ltd. এটি লোহা-কার্বন ফেস ডায়াগ্রামে(phase diagram) একটি ধাতব কাঠামো। একে ইস্পাত বলা যায় না, কারণ এতে ইস্পাতের কার্বন সীমার চেয়ে বেশি কার্বন রয়েছে।  লেডিবুরাইট- II (কক্ষ তাপমাত্রায়) তৈরি হয় সিমেন্টাইট-I, রি-কৃস্টালাইজড সেকেন্ডারি সিমেন্টাইট এবং পার্লাইট এর সমন্বয়ে।  এর নামকরণ করা হয়েছে ধাতুবিদ কার্ল এডলফ লেডিবুর (১৮৩৭-১৯১৬) ( Karl Heinrich Adolf Ledebur)। তিনি বার্গএকাডেমি ফ্রিবার্গ (Bergakademie Freiberg)-এর ধাতুবিদ্যার প্রথম অধ্যাপক ছিলেন। তিনি ১৮৮২ সালে লেডিবুরাইট আবিষ্কার করেছিলেন।   তথ্যসূত্র    বহিঃসংযোগ   নামগুলো এবং স্টীল  বিষয়শ্রেণী:ধাতুবিদ্যা বিষয়শ্রেণী:কার্বনের সংকর ধাতু বিষয়শ্রেণী:লোহার সংকর ধাতু
thumb|200px|মা মার্কামা মন্দির বিষ্ম কাতেক () ভারতের ওড়িশা রাজ্যের রায়গদা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বিষ্ম কাতেক শহরের জনসংখ্যা হল ৭৪০৭ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বিষ্ম কাতেক এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
২০০২ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।   ঘটনাবলী   জানুয়ারি  ফ্রেব্রুয়ারি  মার্চ  এপ্রিল  মে  জুন  জুলাই  আগস্ট thumb|ক্রিস্টেন নিগার্ড  আগস্ট ২ - ক্রিস্টেন নিগার্ড, নরওয়েজীয় গণিতবিদ-এর মৃত্যু।   সেপ্টেম্বর  অক্টোবর  নভেম্বর  ডিসেম্বর   জন্ম  ফেব্রুয়ারি  ১৮ ফেব্রুয়ারি - মনু ভাকর, ভারতীয় ক্রীড়া শুটার।   মৃত্যু  মে   ২৩ মে - কাজী আবদুল বাসেত, বাংলাদেশী চিত্রশিল্পী এবং চারুকলা বিষয়ের শিক্ষক। (জ. ১৯৩৫) জুন  জুন ১৮ - নীলিমা ইব্রাহিম, বাঙালি শিক্ষাবিদ। (জ. ১৯২১)   নোবেল পুরস্কার  right|100px  শান্তি - জিমি কার্টার  সাহিত্য - ইমরে কার্তেজ  রসায়ন - জন ফেন, কোইচি তানাকা, কুর্ট ভ্যুট্রিশ  পদার্থবিজ্ঞান - রেইমন্ড ডেভিস জুনিয়র, মাসাতোশি কোশিবা, রিকার্ডো গিয়াকনি  চিকিৎসাবিজ্ঞান - সিডনি ব্রেনার, এইচ রবার্ট হরভিটস, জন সালস্টন  অর্থনীতি - ড্যানিয়েল কানেমান, ভের্নন স্মিথ   তথ্যসূত্র   বিষয়শ্রেণী:২০০২
পিপল চয়েজ পুরস্কার হচ্ছে একটি পুরস্কার অনুষ্ঠান, যেখানে মানুষকে ও জনপ্রিয় সংস্কৃতিগুলোকে পরিচয় করিয়ে দেওয়া হয়। এটি একটি বার্ষিক অনুষ্ঠান ও ১৯৭৫ সাল থেকে এটি অনুষ্ঠিত হয়ে আসছে। এই অনুষ্ঠানে বিজয়ীরা সম্পূর্ণ সাধারণ মানুষের ভোটে নির্বাচিত হন। অনুষ্ঠানটি সিবিএস টেলিভিশন চ্যানেলে প্রচারিত হয়, এবং এটির প্রযোজক প্রক্টর এন্ড গ্যাম্বল।  পিপল'স চয়েজ পুরস্কারের প্রথম অনুষ্ঠাটি প্রযোজনা করেন বব স্টাইভারস, ১৯৭৫ সালে। আর প্রথম পুরস্কার প্রাপ্ত চলচ্চিত্রটি ছিলো দ্য স্ট্রিং (১৯৭৪-এর সেরা চলচ্চিত্র হিসেবে), প্রথম সেরা অভিনেত্রী নির্বাচিত হয়েছিলেন বারবারা স্ট্রেইস্যান্ড, এবং জন ওয়েইন ছিলেন প্রথম সেরা অভিনেতা। বার্ষিক একটি অনুষ্ঠান হিসেবে এটি মর্যাদা পাওয়া শুরু করে ১৯৭৭ সালে ৩য় পিপল'স চয়েজ পুরস্কার অনুষ্ঠান থেকে, যখন ৩৫.৩ মিলিয়ন দর্শক দেখতে পান যে অভিনেত্রী ফারাহ ফসেট সেরা টেলিভিশন তারকা হিসেবে এই পুরস্কারটি জেতেন, এবং সেরা চলচ্চিত্র নির্বাচিত হয় স্টার ওয়ার্স। সেই সাথে পুনরায় স্ট্রেইস্যান্ড এবং ওয়েইন যথাক্রমে সেরা চলচ্চিত্র অভিনেত্রী ও অভিনেতার পুরস্কারটি জিতে নেন।  প্রক্টর এন্ড গ্যাম্বল এই অনুষ্ঠানটির প্রথম ও একমাত্র অর্থদাতা (প্রযোজক)। প্রতিষ্ঠানটি ১৯৮২ সালে স্ট্রাইভারসের কাছ থেকে এর প্রযোজনা স্বত্ত্ব কিনে নেয়।   তথ্যসূত্র ও বহিঃসংযোগ   পিপল চয়েজ পুরস্কারে ভোট দেওয়ার ওয়েবসাইট  সাবেক বিজয়ীদের তথ্যকেন্দ্র লস অ্যাঞ্জেলস টাইমস-এর সৌজন্যে  তথ্য ও ফলাফল  — ইন্টারনেট মুভি ডেটাবেজ  জনসাধারণের অংশগ্রহণের পুরস্কার, ভ্যারাইট-এর নিবন্ধ; জানুয়ারি ২০০৬।  এলএ টাইমস-এর সমালোচনা   বিষয়শ্রেণী:মার্কিন টেলিভিশন পুরস্কার বিষয়শ্রেণী:পিপল’স চয়েজ পুরস্কার বিষয়শ্রেণী:মার্কিন চলচ্চিত্র পুরস্কার বিষয়শ্রেণী:মার্কিন সঙ্গীত পুরস্কার বিষয়শ্রেণী:১৯৭৫-এ প্রবর্তিত পুরস্কার বিষয়শ্রেণী:প্রক্টর অ্যান্ড গ্যাম্বল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  ~মহীন (আলাপ) ০৭:২৩, ২৮ ডিসেম্বর ২০২৪ (ইউটিসি) :আলহাজ্ব এম এ সালাম উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। কেবল একটি তথ্যসূত্র রয়েছে যা sohopathi.com-এর। অর্ঘ্য বড়ুয়া (আলাপ) ০৯:৪৮, ১৩ ডিসেম্বর ২০২৪ (ইউটিসি)  , প্রস্তাবনা অনুসারে ―  ☪  কাপুদান পাশা (✉) ১২:২৫, ১৩ ডিসেম্বর ২০২৪ (ইউটিসি) যথাযথ না হলে  Md Mobashir Hossain Ibn Md Zakir Hossain (আলাপ) ০৩:৫০, ১৭ ডিসেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
যুক্তিদোষ বলতে কোনও যুক্তি নির্মাণের সময় অবৈধ বা অন্য কোনও ত্রুটিপূর্ণ যুক্তিবিন্যাসের ব্যবহারকে বোঝায়। সব ধরনের মানব যোগাযোগে যুক্তিদোষ থাকতে পারে। যুক্তিদোষ বিভিন্ন ধরনের হতে পারে, তাই এগুলিকে শ্রেণীবদ্ধ করা দুরূহ। তা সত্ত্বেও এগুলিকে আকার বা রূপের ভিত্তিতে (রৌপ যুক্তিদোষ) বা বিষয়বস্তুর ভিত্তিতে (অরৌপ যুক্তিদোষ) শ্রেণীবদ্ধ করা যেতে পারে। অরৌপ যুক্তিদোষগুলির সংখ্যা বেশি, তাই এগুলিকে উপশ্রেণীতে ভাগ করা যেতে পারে, যেমন অযথার্থ পূর্বানুমান, ত্রুটিপূর্ণ সামান্যীকরণ, হেতুনির্দেশ ত্রুটি, প্রাসঙ্গিকতা, ইত্যাদি।  যখন সাধারণত ত্রুটিহীন যুক্তিবিন্যাস ব্যবহারের তুলনায় ঐকমত্য অর্জনের লক্ষ্য বেশি গুরুত্বপূর্ণ হয়, তখন প্রায়শই দুষ্টযুক্তি ব্যবহৃত হয়ে থাকে। যখন দুষ্টযুক্তি ব্যবহৃত হয়, তখন সেটির হেতুবাক্যটি যে যুক্তিসঙ্গত নয়, সিদ্ধান্তটি যে অপ্রমাণিত (তবে অবশ্যম্ভাবীরূপে মিথ্যা নয়) এবং যুক্তিটি যে ভ্রান্ত, সে ব্যাপারগুলি শনাক্ত করতে হয়।  আরও দেখুন   সংজ্ঞানাত্মক বিকৃতি   সংজ্ঞানাত্মক পক্ষপাতের তালিকা    অতিসাধারণ ভ্রান্ত ধারণার তালিকা   স্মৃতিজনিত পক্ষপাতের তালিকা   কূটাভাসের তালিকা    জনসংযোগের রূপরেখা   মানচিত্র-অঞ্চল সম্পর্ক  (মানচিত্রের সাথে অঞ্চলকে, খাদ্যতালিকার সাথে আহারকে গুলিয়ে ফেলা)  গাণিতিক যুক্তিদোষ   কুতার্কিক যুক্তিখণ্ডন, যে গ্রন্থে আরিস্তোতলেস (অ্যারিস্টটল) তেরোটি যুক্তিদোষ উপস্থাপন করেন।   স্ট্রেইট অ্যান্ড ক্রুকেড থিংকিং (Straight and Crooked Thinking) (গ্রন্থ)  তথ্যসূত্র  উৎসপঞ্জি       Also available as an ebook .                            আরও পড়ুন  The following is a sample of books for further reading, selected for a combination of content, ease of access via the internet, and to provide an indication of published sources that interested readers may review. The titles of some books are self-explanatory. Good books on critical thinking commonly contain sections on fallacies, and some may be listed below.                   Creative Commons Attribution-Non-Commercial 4.0 International License  বহিঃসংযোগ  Logical Fallacies, Literacy Education Online  Informal Fallacies, Texas State University page on informal fallacies.  Stephen's Guide to the Logical Fallacies (mirror)  Visualization: Rhetological Fallacies, Information is Beautiful  Master List of Logical Fallacies University of Texas at El Paso  Fallacies Internet Encyclopedia of Philosophy  বিষয়শ্রেণী:যুক্তিদোষ বিষয়শ্রেণী:অলঙ্কারশাস্ত্র যুক্তিদোষ
এয়ার ভাইস মার্শাল (অবঃ) সদরউদ্দিন মুহাম্মাদ হোসেন বীর প্রতীক বাংলাদেশ বিমান বাহিনীর ৫ম প্রধান। মুক্তিযুদ্ধ চলাকালীন তিনি মুক্তি বাহিনী ও ভারতীয় বিমান বাহিনীর মধ্যে যোগাযোগকারী কর্মকর্তা ছিলেন। স্বাধীনতা যুদ্ধে বিশেষ অবদানের জন্য বীর প্রতীক খেতাব পান।   কর্মজীবন    পাকিস্তান  এয়ার ভাইস মার্শাল (অবঃ) সদরউদ্দিন মুহাম্মাদ হোসেন ১৯৫৯ সালে লোয়ার  টোপা ক্যাডেট কলেজ থেকে স্নাতক ডিগ্রি লাভের পর পাকিস্তান বিমান বাহিনীর যোদ্ধা পাইলট হিসেবে তার কর্মজীবন শুরু করেন। তিনি শীর্ষ ২০ ক্যাডেটদের মধ্যে একজন ছিলেন যারাদের মার্কিন যুক্তরাষ্ট্রের বিমান বাহিনীতে উন্নত প্রশিক্ষণের জন্য যুক্তরাষ্ট্রে পাঠানো হয়েছিল। ১৯৬৫ সালের ভারত-পাকিস্তান যুদ্ধের সময় ভারতীয় ফাল্যান্ড গানটসের দুইটি যুদ্ধ বিমান ভূপতিত করেন। ১৯৬৮ সালে তাকে স্কোয়াড্রন লিডার পদে পদোন্নতি দেওয়া হয় এবং সারগোদায় স্কোয়াড্রনের অধীনে ৩-বিমানের ফ্লাইটের অধিনায়ক হিসাবে দায়িত্ব পালন করা হয়।   বাংলাদেশে  বীর প্রতীক সদরউদ্দিন মুহাম্মাদ হোসেন ৯ ডিসেম্বর ১৯৭৭ সাল থেকে ২১ জুলাই ১৯৮১ সাল পর্যন্ত বাংলাদেশ বিমান বাহিনীর ৫ম প্রধান ছিলেন। তিনি বাংলাদেশের বিমান বাহিনী ইতিহাসে সবচেয়ে কম বয়সী (৩৬ বছর বয়সে)  বিমান বাহিনী প্রধান ছিলেন। ১৯৭১ সালের এপ্রিল মাসে পাকিস্তান বিমান বাহিনী থেকে পদত্যাগ করেন। মুক্তিযুদ্ধ চলাকালীন তিনি মুক্তি বাহিনী ও ভারতীয় বিমান বাহিনীর মধ্যে যোগাযোগকারী কর্মকর্তা ছিলেন এবং ৬ নং সেক্টরে অবস্থান করতেন। ১৯৭১ সালে মুক্তিযুদ্ধের পর তাকে উইং কমান্ডার পদে উন্নীত করা হয়। তার পরের নিয়োগটি ছিল মস্কোতে অবস্থিত বাংলাদেশ দূতাবাসে। ১৯৭৩ সালে বাংলাদেশে ফিরে এসে বাংলাদেশ বিমান বাহিনী এয়ার অপারেশনস ও এয়ার ইন্টেলিজেন্সের পরিচালক হিসেবে দায়িত্ব পালন করেন। ১৯৭৭ সালে তাকে এয়ার কমডোর এবং বিমান বাহিনী প্রধান পদে উন্নীত হন।    ব্যক্তিগত জীবন  সদরউদ্দিন মুহাম্মাদ হোসেন ১৯৯৬ সাল থেকে পরিবারের সাথে মার্কিন যুক্তরাষ্ট্রের টেক্সাসের স্টাফোর্ডের বসবাস করছেন। অবসর সময়ে তিনি পরিবারের সাথে ভ্রমণ ও নাতি নাতনিদের সাথে সময় কাটাতে পছন্দ করেন।   তথ্যসূত্র      বিষয়শ্রেণী:নড়াইল জেলার ব্যক্তি বিষয়শ্রেণী:বিমান বাহিনী প্রধান (বাংলাদেশ) বিষয়শ্রেণী:১৯৩৮-এ জন্ম বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি বিষয়শ্রেণী:বাংলাদেশ বিমান বাহিনীর এয়ার মার্শাল বিষয়শ্রেণী:মুক্তিবাহিনীর কর্মকর্তা
পোয়া মাছ বাংলাদেশের একটি স্বাদু পানির মাছ যার বৈজ্ঞানিক নাম Pama pama। মাছটি সাধারণ বাংলাদেশের মোহনা এবং বঙ্গোপসাগরে পাওয়া যায়। অনেকে এটিকে পামা,কই ভোলা বা পোয়া বলে ডাকে।  অর্থনৈতিক গুরুত্ব খাদ্য হিসেবে এই মাছ খুবই সুস্বাদু। এর দেহে প্রায় ১৮ শতাংশ প্রোটিন বিদ্যমান।http://en.bdfish.org/2010/02/croakers-pama-pama-pama/ বাংলাদেশে এক কৃষকের জালে ১২৫ কেজি ওজনের পোয়া ধরা পড়ে যা ১ লাখ ২০ হাজার টাকায় বিক্রি হয়।https://www.prothomalo.com/bangladesh/article/1093183   পোয়া মাছের পুষ্টিগুণ  এ মাছ উচ্চ-প্রোটিন সমৃদ্ধ। পোয়া মাছে ওমেগা থ্রি ফ্যাটি এসিড, ভিটামিন এ এবং ভিটামিন ডি থাকে। যা একাধিক জটিল রোগ থেকে মানব শরীরকে রক্ষা করে।শিশু-কিশোরদের মানসিক ও শারীরিক গঠনে এ মাছ দারুণ কাজ করে। পোয়া মাছের ওমেগা-৩ নামক ফ্যাটি এসিড হৃদযন্ত্রের জন্য উপকারী। কোলেস্টরলের মাত্রা নিয়ন্ত্রণ করে এ মাছ। তাই হৃদরোগে আক্রান্ত ও ডায়াবেটিস রোগীদের জন্য এ মাছ খুবই উপকারী। নিউরোলজিস্টদের মতে শরীরে ওমেগা থ্রি ফ্যাটি এসিডের মাত্রা বাড়তে থাকলে ব্রেনের বিশেষ কিছু অংশের ক্ষমতা এতটাই বৃদ্ধি পায় যে ডিমেনশিয়া বা এলঝাইমারের মতো রোগে আক্রান্ত হওয়ার আশঙ্কা হ্রাস পায়।  পোয়া মাছে প্রচুর পরিমাণে ওমেগা থ্রি ফ্যাটি এসিড থাকায় রেটিনার কর্মক্ষমতা বৃদ্ধি করে। আর্থাইটিসে আমাদের অস্থিসন্ধিগুলো ব্যথাসহ ফুলে যায়। নিয়মিত এ মাছ খেলে আর্থাইটিসের উপসর্গ কমে আসে। পোয়া বা সামুদ্রিক মাছের আমিষ সহজে পরিপাকযোগ্য। এছাড়া দেহের বৃদ্ধি ও ক্ষয়রোধে সাহায্য করে। এটি ভিটামিন বি-এর উৎকৃষ্ট উৎস। তাছাড়া সামুদ্রিক মাছের আমিষ ও তেল দেহের ওজন নিয়ন্ত্রণ করতে সাহায্য করে।  শ্রেণীতাত্ত্বিক অবস্থান  Phylum: Chordata  Class: Osteichthyes  Order: Perciformes  Family: Sciaenidae  Genus: Pama  Species : P. pama তথ্যসূত্র  বিষয়শ্রেণী:সামুদ্রিক মাছ